फैंस को पसंद आई कार्तिक-कियारा की केमिस्ट्री, बोले- बॉलीवुड इग्नोर कर सकते हैं पर कार्तिक को नहीं
Kartik Kiara Starrer Movie SatyaPrem Ki Katha Trailer Released - कार्तिक आर्यन और कियारा आडवाणी स्टारर फिल्म ‘सत्यप्रेम की कथा’ का ट्रेलर रिलीज हो चुका है।  समीर विध्वंस निर्देशित इस फिल्म में कार्तिक, सत्यप्रेम और किआरा, कथा के किरदार में नजर आएंगे।
कार्तिक आर्यन और कियारा आडवाणी स्टारर फिल्म ‘सत्यप्रेम की कथा’ का ट्रेलर रिलीज हो चुका है। ट्रेलर का फर्स्ट हाफ फनी और सेकंड हाफ इमोशनल है। समीर विध्वंस निर्देशित फिल्म में कार्तिक, सत्यप्रेम नाम के एक गुजराती लड़के की भूमिका निभा रहे हैं जो जल्द से जल्द शादी करना चाहता है। वहीं कियारा उनकी लव इंट्रेस्ट कथा के रोल में नजर आएंगी। यह म्यूजिक लव स्टोरी 29 जून को सिनेमाघरों में रिलीज होगी।
इमोशंस और म्यूजिक से भरपूर है ट्रेलर
फिल्म का ट्रेलर ड्रामा, रोमांस, इमोशंस और म्यूजिक से भरपूर है। इसकी शुरुआत होती है सत्यप्रेम से जो कथा से पूछता है कि क्या वो सिंगल है? भले ही कथा का बॉयफ्रेंड है पर सत्यप्रेम उससे कहता है कि वो उसके लिए इंतजार करेगा। दोनों को एक दूसरे से प्यार हो जाता है और उनकी शादी भी तय हो जाती है। यहां आता है एक ट्विस्ट जिसके बारे में मेकर्स ने ट्रेलर में रिवील नहीं किया है।
व्यूअर्स को पसंद आया ट्रेलर
ट्रेलर को पब्लिक से पॉजिटिव रिस्पॉन्स मिला है। व्यूअर्स को कार्तिक और कियारा की जोड़ी बेहद पसंद आ रही है। ट्रेलर पर कमेंट करते हुए एक यूजर ने लिखा, ‘आप बॉलीवुड को इग्नोर कर सकते हो पर कार्तिक आर्यन को नहीं।’ वहीं एक यूजर ने कमेंट किया, ‘प्योर लव स्टोरी, फुल फैमिली एंटरटेनर। ’
फिल्म को साजिद नाडियाडवाला के बैनर तले बनाया गया है। इसमें कार्तिक और कियारा के अलावा गजराज राव, सुप्रिया पाठक और राजपाल यादव जैसे कलाकार भी नजर आ रहे हैं। इससे पहले कार्तिक और कियारा पिछले साल रिलीज हुई सुपरहिट फिल्म ‘भूल भुलैया 2’ में पहली बार साथ नजर आए थे।